**JP „ŠUME TUZLANSKOG KANTONA“D.D. Kladanj**

**Broj: 4669/22**

**Datum: 27.04.2022. godine**

Na osnovu odredbe člana 20a. stav (2) Zakona o radu („Službene novine FBIH, broj: 26/16 i 89/18), člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20, 5/21), odredbe člana 121. Statuta JP „Šuma TK“ d.d.Kladanj, člana 6. stav 1. tačka 2. Pravilnika o radu, člana 3.1. Izmjena i dopuna Pravilnika o radu JP „Šume TK“ d.d.Kladanj, Odluke Uprave Društva o potrebi prijema u radni odnos, broj: 4275/22 od 18.04.2022. godine, te Saglasnosti Ministarstva poljoprivrede, šumarstva i vodoprivrede TK, broj: 04/1-30-009558/22 od 25.04.2022.godine, v.d. Direktor Preduzeća JP „Šume TK“d.d. Kladanj, raspisuje sljedeći:

**JAVNI OGLAS ZA PRIJEM U RADNI ODNOS**

**I**

DIONIČKO DRUŠTVO JP „ŠUME Tuzlanskog kantona“ Kladanj, skraćeni naziv JP „ŠUME TK“ d.d.Kladanj, sa sjedištem u ulici Fadila Kurtagića br.1 Kladanj (u daljem tekstu: Društvo) raspisuje Javni Oglas za prijem u radni odnos, kako slijedi:

**1) ŠG”KONJUH” KLADANJ**:

a) prijem na određeno vrijeme, u**trajanju od 1 (jednu) godinu**, za radna mjesta:

- **Kočijaš** – broj izvršilaca 3;

- **Automehaničar** – broj izvršilaca 1;

- **Sjekač** –broj izvršilaca 1

b) prijem na određeno vrijeme, u**trajanju od 6 (šest) mjeseci**, za radna mjesta:

- **Radnik na uzgoju šuma**– broj izvršilaca 4;

- **Pomoćni radnik u šumarstvu** – broj izvršilaca 7

**2) ŠG”SPREČKO” ŽIVINICE:**

a) prijem na određeno vrijeme, u**trajanju od 1 (jednu) godinu**, za radna mjesta:

 - **Projektant u šumarstvu – broj** izvršilaca 1;

 - **Pratilac uz zglobni traktor –** broj izvršilaca 1;

 **- Sjekač –** broj izvršilaca 2;“.

 **- Pomoćni radnik u šumarstvu** – broj izvršilaca 4;

 - **Lugar –čuvar šuma** –broj izvršilaca 1;

 - **Razmjerač drvnih sortimenata** – broj izvršilaca 1

b) prijem na određeno vrijeme, u**trajanju od 6 (šest) mjeseci**, za radno mjesto:

- **Pomoćni radnik u šumarstvu** – broj izvršilaca 6;

c) prijem na neodređeno vrijeme, za radna mjesta:

 - **Vozač kamiona** – broj izvršilaca 2;

 - **Lugar –čuvar šuma** –broj izvršilaca 1;

 - **Pratilac uz zglobni traktor –** broj izvršilaca 1;

- **Pomoćni radnik u šumarstvu** – broj izvršilaca 1

- **Projektant u šumarstvu –** broj izvršilaca 1.

3) **ŠG”VLASENIČKO”TURALIĆI, KLADANJ**:

a) prijem na određeno vrijeme, u**trajanju od 1 (jednu) godinu**, za radno mjesto:

- **Sjekač** – broj izvršilaca 1;

b) prijem na određeno vrijeme, u **trajanju od 6 (šest) mjeseci**, za radno mjesto:

- **Pomoćni radnik u šumarstvu** –broj izvršilaca 2

4) **DIREKCIJA** **JP „ŠUME TK“ DD KLADANJ**

a) prijem na određeno vrijeme, u**trajanju od 1 (jednu) godinu**, za radno mjesto:

- **Kafe kuharica - čistačica –**broj izvršilaca 1.

**USLOVI KOJI MORAJU BITI ISPUNJENI**

**II**

Opći uslovi za zaključenje Ugovora o radu za radna mjesta iz tačke I ovog oglasa su:

- da je lice koje se prijavljuje na Javni oglas navršilo 18 godina života;

 - da je državljanin BiH,

- da zdravstveno stanje i psihofizičke sposobnosti lica koje se prijavljuje, odgovaraju uslovima radnog mjesta za koje se raspisuje Javni oglas,

 - da se protiv njih ne vodi krivični postupak.

**III**

Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi:

1. **Radno mjesto: KOČIJAŠ**

Lokacija radnog mjesta: ŠG „Konjuh“

Potrebna kvalifikacija: NK/PK

Potrebno radno iskustvo: 6 mjeseci

Posebni uslovi: Ne

1. **Radno mjesto: AUTOMEHANIČAR**

 Lokacija radnog mjesta: ŠG „Konjuh“

 Potrebna kvalifikacija: KV/automeh.

 Potrebno radno iskustvo: 6 mjeseci

1. **Radno mjesto: SJEKAČ**

 Lokacija radnog mjesta: ŠG „Konjuh“, ŠG „Sprečko“, ŠG „Vlaseničko“

 Potrebna kvalifikacija: KV/šum.

 Potrebno radno iskustvo: 1 godina

1. **Radno mjesto: RADNIK NA UZGOJU ŠUMA**

 Lokacija radnog mjesta: ŠG „Konjuh“

 Potrebna kvalifikacija: PK

 Potrebno radno iskustvo: 6 mjeseci

1. **Radno mjesto: POMOĆNI RADNIK U ŠUMARSTVU**

 Lokacija radnog mjesta: ŠG „Konjuh“, ŠG „Sprečko“, ŠG „Vlaseničko“

 Potrebna kvalifikacija: NK/KV/SSS

 Potrebno radno iskustvo: Ne

1. **Radno mjesto: PROJEKTANT U ŠUMARSTVU**

 Lokacija radnog mjesta: ŠG „Sprečko“

 Potrebna kvalifikacija: VSS/šum.

 Potrebno radno iskustvo: 2 godine

1. **Radno mjesto: PRATILAC UZ ZGLOBNI TRAKTOR**

 Lokacija radnog mjesta: ŠG „Sprečko“

 Potrebna kvalifikacija: KV/šum.

 Potrebno radno iskustvo: 1 godina

1. **Radno mjesto: LUGAR-ČUVAR ŠUMA**

 Lokacija radnog mjesta: ŠG „Sprečko“

 Potrebna kvalifikacija: SSS/šum.

 Potrebno radno iskustvo: 1 godina

1. **Radno mjesto: RAZMJERAČ DRVNIH SORTIMENATA**

 Lokacija radnog mjesta: ŠG „Sprečko“

 Potrebna kvalifikacija: SSS/šum.

 Potrebno radno iskustvo: 2 godine

1. **Radno mjesto: VOZAČ KAMIONA**

 Lokacija radnog mjesta: ŠG „Sprečko“

 Potrebna kvalifikacija: KV/saob.

 Potrebno radno iskustvo: 2 godine

1. **Radno mjesto: KAFE KUHARICA-ČISTAČICA**

 Lokacija radnog mjesta: Direkcija

 Potrebna kvalifikacija: PK/NK

 Potrebno radno iskustvo: 2 godine

**IV**

**KRATAK OPIS POSLOVA**

**Radno mjesto: KOČIJAŠ**

Priprema animala prije početka radova te pregleda opremu i pribor za vuču;Isprezanje animala po završnom radnom vremenu ili u vrijeme pauze za odmor;Redovno održava, čisti i hrani animal u toku radnog vremena;Vodi računa o zdravstvenom stanju i kondiciji animala te zavisno od toga određuje mogući teret za vuču;Goni animal pod teretom i bez tereta uz uklanjanje eventualnih prepreka na šumskim vlakama,Zakiva i iskiva pribor za vuču alatom predviđenimza to;Primaknutu - izvezenu oblovinu uredno na šumskom stovarištu ili međustovarištu;Po završnom poslu animal čisti , prijavljeje eventualne povrede ili oboljenja i smješta u štalu;Blagovremeno poručuje oštečenu i dotrajalu opremu i pribor za vuču te sa kovačem iskiva animal i pregleda potkove;Obavlja i druge poslove po ukazanoj potrebi i nalogu poslovođe;Za svoj rad odgovara neposredno, te poslovođi na eksploatacije.

**Radno mjesto: AUTOMEHANIČAR**

Opravka svih vrsta traktora, autobusa, dizalica i teretnih vozila, gradjevinske mehanizacije i dr.;Zamjena dotrajalih dijelova sredstava rada;Pranje, čišćenje i podmazivanje sredstava rada;Poslovi koji iziskuju tehnička ispravnost vozila i obezbjedjenje tehničke ispravnosti vozila , poslovi pripreme i dr.;Ovjera putnih naloga za vožnju (ispravnost);Evidentiranje utroška rezervnih djelova i troškova servisiranja odvojeno po sredstvima rada;Podnošenje mjesečnih izvjštaja o nastalim troškovima po sredstvima rada i vrstama materijala i usluga trećih lica; Vodjenje radnog naloga;Obavlja i druge poslove po nalogu Poslovođe za mehanizaciju i održavanje puteva;Za svoj rad odgovoran je neposredno te Poslovodji za mehanizaciju i održavanje puteva

**Radno mjesto: SJEKAČ**

Rukovanje motornom pilom i sjekirom;Zasjecanje stabala motornom pilom i sjekirom, zabijanje klinova u prorez, obaranje dubećih stabala svih vrsta drveća doznačenih za sječu i oblikovanje žilišta;Kresanje grana motornom pilom i sjekirom;Guljenje kore četinararskih sortimenata;Uspostavljanje šumskog reda u skladu sa elementima Pravilnika o uspotavljanju šumskog reda, slaganjem grana i kore u gromade,Izrada drvnih sortimenata prorezivanjem debala na mjestima koje označi primač razmjerač, cijepanje prostornog drveta ili klinova sa upotrebom drvenog malja;Slaganje cijepanih sortimenata u složajeve radi premjerbe i obezbjeđenja oble gradje od kotrljanja;Čišćenje motorne pile od piljevine i masnih nečistoća, snabdjevanje iste gorivom i mazivom;Ručno oštrenje i razmetanje lanaca motorne pile , podmazivanje sklopova i španovanje lanca;Opravka manjih kvarova na motornoj pili;Prenošenje motorne pile , goriva, maziva i alata od radničke nastambe do mjesta rada i obratno;Priprema radnog mjesta čišćenjem neposredne okoline stabala;Odredjivanje smjera obaranja stabala okomito na izohipse ili paralelno sa njima, vodeći računa o zaštiti podmlatka;Obavlja i druge poslove po nalogu poslovodje za iskorištavanje – eksploataciju šuma;Za svoj rad i primjenu sredstava zaštitite na radu odgovoran je neposredno te primaču - razmjeraču i poslovodji za iskorištavanje – eksploataciju šuma

**Radno mjesto: RADNIK NA UZGOJU ŠUMA**

**Radno mjesto: POMOĆNI RADNIK U ŠUMARSTVU**

Vrši premjerbu prečnika dubećih stabala na prsnoj visini, pomoću prečnika (klupe) odabranih od strane projektanta ili doznačara, vrši zatesavanje sjekirom odabranih dubećih stabala na prsnoj visini i na žilištu, vrši žigosanje stabala (stavljanje otiska) na zatesu, na prsnoj visini i žilištu, šumskim doznačnim čekićem sa odgovarajućom bojom, vrši mjerenje dužina i obilježavanje traktorkih vlaka i lagera po uputama Projektanta i doznačara, obavlja poslove izgradnje i održavanja zemljanih i talpanih puteva u šumi, učestvuje u izgradnji i održavanju šumskih vlaka, rijetko i gusto talpanih puteva, donjeg i gornjeg stroja makadamskih puteva, vrši izgradnju i održavanje mostova i propusta, zaloga u putu, nasipanje puteva, poravnanje špura na trasi puta, usitnjavanje kamenih konglomerata i dr., vrši kopanje i čišćenje kanala/jaraka od nepotrebnih materijala, vrši istovar građevinskog materijala za održavanje puteva, vrši pripremu zemljišta za vještačko pošumljavanje, kopanje rupa, sadnju sadnicama i sjetvu sjemenom, trapljenje sadnica i dr.,uklanja sve drvene i zeljaste korovske vrste generativnog i vegetativnog porijekla pri sadnji sadnica i njezi kultura kao i sastojinama porijeklom iz prirodne obnove, vrši okopavanje sadnica, vrši njegu biljaka u šumskom rasadniku (obrada zemljišta, sjetva sjemena, školovanje sadnica, zalijevanje sadnica, tretiranje sadnica dozvoljenim hemijskim sredstvima i vađenja sadnog materijala), vrši gašenje šumskih požara, obavlja i druge poslove po nalogu lica koja su odgovorna za izvršavanje tih poslova. Za svoj rad odgovara neposrednom rukovodiocu.

**Radno mjesto: PROJEKTANT U ŠUMARSTVU-(tačka III-1 oglasa)**

Prati i primjenjuje Zakonske propise iz oblasti šumarstva, odredbe šumsko privredne osnove i drugih propisa, a vezano za izradu projekta za izvođenje; Prikuplja sve neophodne podatke o odjelima koji će biti predmet doznake. u skladu sa sistemom gazdovanja definisanim po šumsko privrednoj osnovi vrši doznaku stabala; U skladu sa sistemom gazdovanja definisanim po šumsko privrednoj osnovi vrši doznaku stabala, izdavanje I obilježavanje skupina , te odrđuje smjer obaranja stabala; Na osnovu terenskih prilika , koncentracije doznačene drvne mase I gravitacionih zona projektuje I na terenu obilježava primarnu I sekundarnu mrežu puteva, međustovarište I druge prateće tehničke objekte;Po završenoj doznaci te prikupljanju ostalih podataka sa terena u skladu sa prpisanim normativima obrađuje I priprema projekat za izvođenje radova u šumarstvu; Prema ukazanoj potrebi daje dodatna uputstva I obilježavanje za projekat za izvođenje;Ukoliko se ukaže potreba za izmjenama nekih od odredbi izvedbenog projekta, učestvuje u radu komisije za reviziju izvedbenih projekata;Priprema podatke o izvedbenom projektu potrebne inspekcijskim organima I prisutan je pri pregledu izv. projekata od strane inspekcijskih organa;Obavlja I druge poslove u okviru stručne spreme po nalogu šefa za tehničke poslove I pripremu rada; Za svoj rad odgovara neposredno te šefu za tehničke poslove I prpremu rada u ŠG.

**Radno mjesto: PRATILAC UZ ZGLOBNI TRAKTOR**

Porubljivanje (šproncanje) oble gradje;- Lifranje na kraćim distancama;- Stavljanje omči, kapa, papuča, kliješta i sl. na oblu gradju koja se vuče;- Zakivanje i iskivanje željeznih klinova;- Razvlačenje sajle od traktora do tereta; - Vezivanje oble gradje traktorskim priborom za vuču;- Zakivanje otkovanog tereta – oble gradje;- Praćenje traktora na cijeloj distanci privlačenja i izvoza , i otklanjanja prepreka u oba smjera;- Sortiranje oble gradje na šumskom radilištu;- Pomaganje traktoristi kod montaže pneumatika i točkova , kod demontiranja i natezanja lanaca na gume, montaže gusjenica i dr.;- Obavlja poslove signalista na trasi izvlačenja;- Obavlja i druge poslove po nalogu poslovođe za iskorištavanje šuma; - Za svoj rad odgovoran je neposredno te poslovođi za eksploataciju šuma.

**Naziv radnog mjesta: LUGAR-ČUVAR ŠUMA**

- Zaštita i čuvanje šuma i šumskog zemljišta od uzurpanata, bespravnih sječa, od biljnih bolesti i štetočina, pojave kalamiteta, bespravnog pašarenja i drugih bespravnih radnji , te zaštita šuma od požara,- Čuvanje granica taksacione podjele šuma i katastarske podjele granica šuma i šumskog zemljišta,- Redovan obilazak lugarskog reona u cilju utvrđivanja promjena stanja, pronalaženja šumokradica, uzurpanata i katastarske podjele granica šuma i šumskog zemljišta koji remete stanje u šumi, podnošenje prijava;- Raspoređuje radnu snagu i sadni materijal na pošumljavanju i popunjavanju površina koje su odredjene za tu namjenu;- Polaganje lovnih i revizionih stabala i praćenje promjena, - Čuvanje opreme i alata za gašenje požara na mjestima koja su predvidjena Planom zaštite od požara, - Učestvuje u raspravama kod sudskih organa po osnovu podnešenih prijava za nastale štete u šumi,- Kontrola prometa proizvoda šumarstva, prodaja zaplijenjenog drveta i sporednih šumskih proizvoda, - Premjerba glavnih i sporednih šumskih proizvoda;- Izdavanje otpremnih iskaza, žigosanje i obrojčavanje šumskih sortimenata;- Uredno vodi knjige konsignacije slučajnih užitaka, knjige panjeva i knjige premjerbe;- Vodi službenu knjigu – dnevnik rada, knjigu dnevnica za radnike na uzgoju i zaštiti šuma,- Vodi i druge poslove po nalogu (poslovođe) za uzgoj i zaštitu šuma i upravnika šumarije;- Za svoj rad odgovoran je neposredno te poslovođi za uzgoj i zaštitu šuma odnosno tehnologu za uzgoj i zaštitu šuma ukoliko organizacijiski nema poslovođe.

**Naziv radnog mjesta: RAZMJERAČ DRVNIH SORTIMENATA**

Vrši primanje drvnih proizvoda na međustovarištu (mjerenje i evidentiranje prema propisanim obrascima knjige primopredaje drvnih sortimenata); Vrši krojenje oblovine u kvalitetne klase prema uputstvima iu klasama;Obilježavanje mjesta prerezivanja oblovine radi dobivanja najvrednijih drvnih sortimenata uz to vrši i kontrolu preuzimanja i kontrolu mjera;Vrši obilježavanje materijala odgovarajućom brojem i odgovarajućim brojem u zavisnosti od kvalitetne klase (prema uputstvima);Množenje dimenzija sortimenata po vrstama drveta u knjigu primopredaje d.s. (prema pisanim uputstvima );Pod kraj radnog dana za taj dan unosi podatke prmiljene robe u obrazac (pregled klasiranih drvnih sortimenata za taj dan ujutro sljedećeg dana isti obrazac dostavlja poslovođi za iskorištavanje šuma, Vrši izradu mjesečnih izvještaja primopredaje drvnih sortimenata na međustovarištima i bližim lokacijama (odjel) , (vlastiti izvoz ili iznos, usluge izvoza ili iznosa trećih lica); Sarađuje sa signalistom, dizaličarom, sjekačkom partijom za doradu drvnih sortimenata i otpremačem; Obavlja i druge poslove po nalogu tehnologa za iskorištavanje šuma i poslovođe za iskorištavanje šuma; Za svoj rad odgovoran je neposredno, te u šumariji Srebrenik i Čelić upravniku šumarije, a u drugim šumarijama poslovođama za iskorištavanje šuma.

**Radno mjesto: VOZAČ KAMIONA**

- Prevoz rasutih i komadnih tereta različitih roba, sa i bez uredjaja za kipovanje, na javnim i šumskim putevima, od mjesta utovara do odredišta za istovar; - Rukovanje sa vozilom i uredjajem za kipovanje ,-Redovan pregled tehničke ispravnosti vitalnih uredjaja na vozilu, upravljačkog i koč. meh., svjetlosnih i signalnih uređaja, uređaja za kipovanje , saobr. prib i alata uz vozilo; - Redovno pranjeve vozila i održavanje opšte čistoće vozila;- Zamjena ulja u motoru, snabdjevanje gorivom, montaža i zamjena pneumatika, sijalica i dr.;- Vodjenje evidencije naloga za vožnju, potrošnje goriva i maziva, rezervnih dijelova, troškova o državanja, pneumatika i dr.;- Podnošenje mjesečnih izvještaja o izvršenom prevozu tereta, pređenim kilometrima na vozilu;- Obavlja i dr. poslove po nalogu posl. za meh. I iskorištavanje šuma

**Naziv radnog mjesta: KAFE KUHARICA-ČISTAČICA**

Održava čistoću sredstava i aparata u kuhinji; Kuha kafe i čaj za potrebe; Vodi evidenciju o utrošenom materijalu;Čišćenje i održavanje poslovnih prostorija; Zatvaranje prozora i vrata u poslovnim prostorijama i zaključivanje ulaznih vrata u poslovnim prostorijama i zaključavanje vrata nakon završenog radnog vremena;Obavlja i druge poslove po nalogu nadređenog rukovodioca, Za svoj rad odgovorna je izvršnom direktoru za pravne poslove.

**V**

Probni rad za radna mjesta iz tačke I ovog Oglasa, nije predviđen.

**VI**

**Kandidati su obavezni dostaviti slijedeću dokumentaciju:**

• Uredno popunjen i potpisan PRIJAVNI OBRAZAC koji se može preuzeti sa web stranice

 Društva (www.jpsumetk@bih.net.ba) i na protokolu u mjestu sjedišta Društva;

• Izvod iz matične knjige rođenih (original ili ovjerenu kopiju);

• Uvjerenje o državljanstvu (original ili ovjerenu kopiju);

* Potvrdu o prebivalištu –CIPS (original ili ovjerena kopija);

• Diploma o stečenom zanimanju, odnosno stručnoj spremi, koja se traži spram

 radnog mjesta na koje se kandidat prijavljuje (original ili ovjerenu kopiju);

• Dokaz o radnom iskustvu sa navedenim vremenskim periodima i radnim mjestima,

 odnosno Potvrda/Uvjerenje prethodnog poslodavca ili poslodavaca kod kojih je kandidat

 radio ili radi sa stručnom spremom i tačno navedenim periodima i radnim mjestima

 (original ili ovjerena kopija);

 • Uvjerenje o položenom stručnom ispitu ukoliko je u pitanju radno mjesto gdje je stručni ili

 drugi ispit, propisan kao uslov.

Ukoliko kandidati dostavljaju dokumentaciju u ovjerenoj kopiji ista ne može biti starija od 3 mjeseca od dana izdavanja do dana prijavljivanja na Javni oglas (izuzev dokumentacije za koju nije propisan rok važenja).

Uvjerenje o uplaćenim doprinosima se neće smatrati kao dokaz za traženo radno iskustvo.

**VII**

Prednost pri zapošljavanju imat će kandidati koji po posebnom zakonu imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje.

Prioritet u zapošljavanju kandidati dokazuju odgovarajućim dokumentima (Potvrda/Uvjerenje) koje prilažu prilikom prijave na javni oglas, pozivajući se na poseban Zakon po kojem imaju prednost.

**VIII**

Prednost iz tačke VII ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste.

**IX**

Ukoliko se kandidat prijavljuje na više radnih mjesta, za svako radno mjesto dužan je podnijeti posebnu prijavu za naznakom radnog mjesta na koje se prijavljuje, s tim da je dovoljno da originalnu dokumentaciju ili ovjerene kopije dokaza o ispunjavanju uslova priloži uz jednu prijavu, a uz ostale prijave dovoljne su priložene kopije, ukoliko su uslovi isti.

**X**

Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu.

**XI**

Samo izabrani kandidati bit će u obavezi u određenom roku dostaviti uvjerenje o nevođenju krivičnog postupka.

**XII**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos.

Neuredne, nepotpune i neblagovremeni prijave, bit će odbačene zaključkom.

**XIII**

Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz daljnje procedure.

**XIV**

Pravo učešća u procesu izbora imaju svi kandidati čije su prijave uredne, potpune i blagovremene.

Kandidat koji se prijavio za radno mjesto po javnom oglasu, u okviru izborne procedure, pristupa usmenom ispitu-intervju.

Pitanja na Usmenom ispitu imaju za cilj procjenu, odnosno mogu se odnositi na radno iskustvo kandidata, poznavanje rada na računaru, njegovu stručnu spremu i kvalifikacije, sklonost kandidata za timski rad i usvajanje novih znanja vezano za određeno radno mjesto, druge informacije koje je kandidat naveo u svojoj prijavi, djelatnost poslodavca i slično.

**XV**

Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita. O daljnjem procesu izbora kandidati se mogu obavijestiti i usmeno ili putem telefona.

**XVI**

Rok za podnošenje prijava na Javni oglas je osam dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa slijedećeg dana od dana njegove posljednje objave.

**XVII**

Prijave sa traženom dokumentacijom dostaviti lično ili preporučenom poštom na adresu na koje se kandidat prijavljuje:

* **Za radna mjesta pod rednim brojem 1), na adresu;**

 **JP „ŠUME TK“d.d.Kladanj-ŠG „Konjuh“ Kladanj, Ul.Patriotske lige bb, 75280 Kladanj**

* **Za radna mjesta pod rednim brojem 2) na adresu;**

 **JP „ŠUME TK“ d.d. Kladanj-ŠG „SPREČKO“ Živinice, Ul.Oslobođenja 13, 75270 Živinice**

* **Za radna mjesta pod rednim brojem 3) na adresu;**

 **JP „ŠUME TK“ d.d. Kladanj-ŠG „VLASENIĆKO“ Turalići Kladanj, Starić bb, 75 280 Kladanj**

* **Za radno mjesto pod rednim brojem 4) na adresu;**

 **JP „ŠUME TK“d.d.Kladanj-Direkcija, Ul.Fadila Kurtagića 1, 75280 Kladanj**

 **Sa naznakom: „Prijava na Javni oglas za radno mjesto-(navesti radno mjesto za koje se prijavljuje)“ -Ne otvarati“.**

 **v.d. D I R E K T O R**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Huskić Almir, dipl.ing.šum**